Jinqatlu minn ta’ lanqas żewġ persuni fil-kapitali tal-Ukrajna, Kiev matul it-tielet lejl infila ta’ protesti kontra l-Gvern. Il-vjolenza żdiedet meta l-pulizija daħħlu fuq il-barrikati f’żona fejn kienet għaddejja dimostrazzjoni. Il-protesti f’Kiev ilhom għaddejjin minn l-aħħar ta’ Novembru kontra d-deċizjoni tal-Gvern Ukren favur ir-Russja bir-riżultat li ma ffirmax il-ftehim t’assocjazzjoni mal-Unjoni Ewropea. Il-Prim Ministru Mykola Azarov wissa li l-pulizija tuża l-forza jekk il-protesti jibqghu għaddejjin. Il-vjolenza kienet restritta għal żona żgħira qrib Pjazza Indipendenza. Mijiet ta’ nies indarbu f’żewġ iljieli ta’ vjolenza għalkemm dimostranti paċifiċi tefgħu it-tort fuq grupp lemin estrem, Right Sector, li wettaq il-vjolenza.